**“Ариг гал” ХК-ийн 2018 оны 04-р сарын 25-ны өдрийн бүх гишүүдийн хурал дээр гүйцэтгэх захирал Х.Хания тавьсан илтгэл**

 /Итгэгч нь:Гүйцэтгэх захирал Х.Хания /

Хувьцаа эзэмшигчдийнхээ энэ өдрийн амгаланг эрье:

Тус компанийн гүйцэтгэх удирдлага нь хувьцаа эзэмшигчдийнхээ өмнө 2017 оныхоо үйл ажиллагааг тайлагнаж, 2018 оныхоо зорилтыг тодорхойлох гэж байна.

Компанийн гүйцэтгэх удирдлага өнгөрсөн онд хуралдсан хувьцаа эзэмшигчдийн хурлаас компанийн өмнө дэвшүүлсэн зорилтуудыг хэрэгжүүлэхийн төлөө компанийн дүрэм, ТУЗ-өөс олгосон эрхийг хүрээнд дараах үйл ажиллагааг гүйцэтгэж ажиллаа.

 **Нэг. Борлуулалт орлогын талаар:**

Манай компани түрээсийн орлого, ноогдол ашиг гэсэн хоёр үндсэн эх үүсвэрээс орлогоо бүрдүүлдэг. Өнгөрсөн онд хуралдсан хурлаас 2017 онд 1040,0 сая төгрөгийн орлоготой байхаар төлөвлөсөн. 1,987,5 сая.төгрөгийн орлоготой ажиллаж төлөвлөсөнөөс 191%-ийн биелэлттэй буюу өнгөрсөн онтой харьцуулахад 20%-иар орлого өссөн.

Бусдаас авсан ногдол ашгийн орлого 1,6 тэрбум төгрөг болсон. Энэ орлого нь нүүрсний зах зээлийн үнэ, нийлүүлэлт өссөн төдийгүй улс орны хэмжээнд энэ салбарын үйл ажиллагаагаанд эерэг нөлөөлөл бий болгосноор Таван толгой ХК-иас дээрхи ногдол ашгийг хуваарилсан юм. 2017 оны бизнес төлөвлөгөөний гүйцэтгэлийг харуулбал:

**“Ариг Гал” ХК-ний бизнес төлөвлөгөөний гүйцэтгэл:**

|  |  |  |  |  |  |
| --- | --- | --- | --- | --- | --- |
| № |  ҮЗҮҮЛЭЛТ | 2016 мян.төг | 2017 мян.төг | 2018 мян.төг | харьцуулалт |
| Төлөвлө гөө | Гүйцэт гэл | Төлөв лөгөө | Гүйцэтгэл | Төлөвлө гөө | Г/т | 2018/ 2017 |
|  I | **Борлуулалтын орлого** | 920,000 | 784,985,8 | 1,040,000 | 1,987,450 | 2,315,000 | **191%**  | **116,5%** |
|  2 | Түрээсийн орлого | 240,000 | 250,459,7 | 240,000 | 301,510,3 | 300,000 |  |  |
|  3 | Бусдаас авсан ногдол ашиг | 680,000 | 0 | 800,000 | 1,670,337 | 2,000,000 |  |  |
|  4 | Бараа борлуулсны орлого | 0 | 0 |  |  |  |  |  |
| 5 | Бусад орлого | 0 | 534,526 |  | 15,602,4 | 15,000 |  |  |
|  6 | Валютын ханшийн алдагдал |  |  |  | -300,750.7 |  |  |  |
|  | **Зардлын дүн:** | **677,774** | **600,469,6** | **839,605** | **1,823,108** | **1,982,866** |  **2,1** | **108,8%** |
| **II** | **Ашиг** | **2428226** | **1848516,2** | **2008395** | **164,341,9** | **332,134,5** | **82,0** | **202%** |
| 1 | Ашгаас санхүүжүүлэх зардал |  | 7,044 | 10,000 | 14,422 | 15,000 |  |  |
| 2 | Орлогын татварын зардал |  | 53,452,6 | 23,380,9 | 1,459,2 | 23,380,9 |  |  |
|  | **Орлого зардлын харьцаа** | **73,7** | **76,5** | **80,7** | **91,7** | **85,7** |  |  |

**Хоёр: Санхүүгийн байдлын талаар:**

Компани нь тайлант жилийн орлогыг 1,7 тэрбум.төг-т хүргэж төлөвлөгөөг 60,2%-иар,ашгийн даалгаврыг 11,4%-иар биелүүлж татварын дараах ашгийн 50%-иар буюу 74,2 сая.төг-ийг ноогдол ашгийг хуваарилах боломжтой байна.

2017 оны тайлан балансаар үйл ажиллагааны зардал 983,5 сая төгрөгөөр буюу 50% өссөн. Үүний гол шалтгаан нь зээлийн хүүгийн зардал 757,6 сая төгргөөр, бусдаар гүйцэтгүүлсэн ажил үйлчилгээний зардал 7,8 сая төгрөгөөр мөн ашиглалтын зардал 130,4 сая төгрөгөөр тус тус өссөн, харин бусад зардал 51,9 сая төгрөгөөр,томилолт,шуудан холбоо,шатахууны зардал 16,3 сая төгрөгөөр буурсан нь нөлөөлсөн бөгөөд дээрх зардлуудын өөрчлөлтийн зөрүүгээр төсөвлөснөөс 983,5 сая төгрөгөөр зардал өссөн юм. Санхүүгийн тайлан балансаас харахад өнгөрсөн 2017 онд төлөвлөсөн зардлаас 50% хувиар өссөн харагдаж байна.

“Ариг гал” ХК нь улсын төсөвт НӨАТ,Үл хөдлөх хөрөнгийн татвар ХАОТ, НДШ зэрэг тавар шимтгэлээр нийт 232,5 сая төгрөгийг төвлөрүүллээ. Үүнд:

НӨАТ -16,0 сая. төг НДШ-д 50 сая. төг

Газарт-34,7 сая. төг Үл хөдлөх -43,4 сая. төг

ААНӨАТ –т 54,6 сая. төг ХАОАТ –т 33,8 сая. төг болно.

**“ Ариг Гал” ХК-ийн 2017 оны жилийн эцсийн БАЛАНС (мян,төг-өөр)**

|  |  |  |
| --- | --- | --- |
|  БАЛАНСЫН ЗҮЙЛ |  Үлдэгдэл |  Өсөлт бууралт |
| Эхний  | Эцсийн  | дүнгээр | Хувиар |
| Хөрөнгө |  |  |  |  |
| 1.Эргэлтийн хөрөнгийн дүн |  37,209,659,7 | 36,140,880,1 | 1,068,779,60 | -2,9 |
| Мөнгө ба түүнтэй адилтгах хөрөнгө |  95,304,1 |  338,324,6 |  243,020,50 | 255,0 |
|  Авлага |  37,086,828,8 | 35,778,496,8 |  1,308,332,00 | -3,5 |
|  Үндсэн туслах материал |  27,526,8 |  24,058,7 |  3,468,10 | -12,6 |
| Урьдчилж төлсөн зардал/тооцоо |  |  |  |  |
| 1. Биет хөрөнгийн дүн
 |  2,991,819,4 |  2,868,525,3 | 123,294,09 | -4,1 |
| 1. Биет бус хөрөнгийн дүн
 |  100,043,3 |  98,407,6 |  1,635,70 | -1,6 |
|  3.Урт хугацаатай хөрөнгө оруулалт |  23,372,254,9 | 23,813,334,3 |  441,079,40 | 1,9 |
| **Нийт хөрөнгийн дүн:** |  **63,673,777,3** | **62,921,147,3** |  **752,630,0** | **-1,2** |
| Богино хугацаат өр төлбөр |  47,709,394,7 | 47,882,947,8 | 173,553,10 | 0,4 |
| Урт хугацаат өр төлбөр |  2,976,359,5 |  1,899,291,1 |  1,077,068,40 | -36,2 |
| Үүнээс: Банкны хугацаа хэтэрсэн өр |  |  |  |  |
| 2. Хувьцааны дүн: |  347,932,0 |  347,932,0 |  | 0,0 |
| Халаасны хувьцааны дүн: | 9,142,8 |  9,142,8 |  | 0,0 |
| 3. Эзэмшигчийн өмчийн бусад хэсэг |  6,598,730,6 |  6,598,730,8 |  | 0,0 |
| 4.Хуримтлагдсан ашиг | 5,926,483,7 |  6,052,927,8 | 126,444,10 | 2,1 |
| Тайлант үеийн ашиг |  124,019,6 |  148,460,8 |  24,441,20 | 19,7 |
| 5.Эзэмшигчийн өмчийн дүн |  12,988,023,1 | 13,138,908,4 | 150,885,30 | 1,2 |
| **Өр төлбөр ба эзэмшигч дийн өмчийн дүн** |  **63,673,777,3** | **62,921,147,3** | **752,630,0** | **-1,2** |

**Орлогын тайлан**

 /мян.төг/-өөр өсөлт бууралт

|  |  |  |  |  |
| --- | --- | --- | --- | --- |
| Санхүүгийн үзүүлэлт |  2016 он |  2017 он | Дүнгээр | Хувиар |
| Борлуулалт | 250,459,7 | 304,578,1 | 54,118,40 | 21,6 |
| Борлуулалтын хөнгөлөлт урамшуулал |  |  |  |  |
| Цэвэр борлуулалт | 250,459,7 | 304,578,1 | 54,118,40 | 21,6 |
| Борлуулсан бүтээгдхүүний өртөг |  |  1,462,1 |  1,462,10 |  |
|  **Ашиг** | **250,459,7** |  **303,116,0** |  **52,656,30** | **21,0** |
| Үйл ажиллагааны зардал | 556,464,3 | 1,497,136,1 | 940,671,80 | 169,0 |
| Үйл ажиллагааны бус ашиг, алдагдал | 483,476,8 | 1,343,940,1 | 860,463,30 | 178,0 |
| Үүнд: Ноогдол ашгийн орлого |  | 1,670,336,9 | 1,670,336,90 |  |
| Хүү,хөрөнгө оруулалтын орлого | 534,526,0 |  14,591,9 |  519,934,10 | -97,3 |
| Валютын ханшийн ашиг алдагдал | 714,2 |  300,750,7 |  300,036,50 |  |
| Үйл ажиллагааны бус зардал |  50,335,1 |  40,238,0 |  10,097,10 | -20,1 |
| **Татварын өмнөх ашиг** | **177,472,2** | **149,920,0** | **27,552,20** | **-15,5** |
| Татвар |  53,452,6 |  1,459,2 | 51,993,40 | -97,3 |

**Гурав:** Өнгөрсөн оны хувьцаа эзэмшигчдийн хурлаас дэвшүүлсэн зорилт нь дараах биелэлттэй гарлаа. Үүнд:

1. Төв аймгийн Баян суманд шохойн чулуун ордод хөрс хуулалтын ажлыг явуулсан,энэ оноос олборлолт хийхэд бэлэн болсон. Энэ оноос шохойн чулууны олборлолт хийж борлуулах төлөвлөгөөтэй байна.
2. Компанийн бололцоотой талбайг суллаж,түрээсийн орлогыг нэмэгдүүлэх чиглэлээр 400 ам.м талбай бүхий байрыг чөлөөлж хүүхдийн цэцэрлэгийн зориулалтаар байрыг засварлаж ашиглалтад хүлээлгэж өгөөд байна.
3. Түрээсийн болон инженерийн байгууламжийн үйлчилгээнээс олох орлогыг 15,2%-иар нэмэгдүүллээ.
4. Орлогоо өсгөх замаар өмнөх оноос төлөгдөөгүй хуримтлагдсан зээлийн хүүгээс 1,0 тэрбум төгрөгийн төлөлтийг хийж,санхүүгийн үйл ажиллагаагаа идэвхжүүлэхэд тодорхой ахиц гарсан.
5. Агуулахад байгаа сэлбэг материалыг борлуулах ажлыг зохион байгуулах.

Энэ асуудлаар дэд захирал С.Дэнсмаагаар ахлуулсан ажлын хэсэг ажиллаж байна.

**Дөрөв. Компанийн удирдлага зохион байгуулалтын талаар**

“Ариг Гал” ХК-ийн удирдлагын бүтэц нь

ХЭХ, ТУЗ, ТУЗ-ийн даргын АА гэсэн бүтцээр ажиллаж байна. ТУЗ-ийн даргын АА-ны харъяанд АГ ХК болон АГ ХК-ийн шууд хөрөнгө оруулалттай 3 компани /МПП ХХК, БСТ ХХК, КХ ХХК/ охин компани болох КХ ХХК нь дороо 7 охин /ХШ ХХК, АО ХХК, ММ ХХК, ЭО ХХК, ТШ ХХК, ГМ ХХК, борлуулалтын Эвсэг ХХК/ компанитай, мөн хувьцаагаар хөрөнгө оруулалттай МН ХК, ДН ХК-иуд харъяалагдан үйл ажиллагааг явуулж байна.

ТУЗ-ийн хурлын чөлөөт цагт ТУЗ-ийн дарга нь АА-аараа дамжуулж эдгээр бүх компаниудыг нэгдсэн менежментийн бодлого удирдлагаар хангаж, олон ажлыг санаачлан хэрэгжүүлсний дотор группийн харъяа компаниудын ажлыг сар бүр шалгуур үзүүлэлтээр дүгнэн шалгаруулж, ажлын ололт дутагдлыг бүх хамт олонд ил тод мэдээлдэг систем тогтоосноор хамт олон ямар албан тушаалтны ажлын үр дүнгээр компанийн ямар ажил үр дүнд хүрэв, ямар албан тушаалтны ажлаас компанийн ямар ажил үр дүнгүйдэв гэдгийг шууд мэддэг болсноор ажилтнуудын хариуцлага ажлын үр дүнгийн төлөө санаачлага гаргаж зүтгэж ажиллах идэвх санаачилга дээшилснээр группийн харъяа компаниудын хэмжээгээр 2017 онд 22,2 тэрбум төгрөгийн орлоготой, 142,4 сая төгрөгийн ашигтай ажиллаа.

Манай компаниудын бүтээн бий болгосон нэмүү өртгөөс, нийгмийн даатгалын шимтгэл, бусад албан татвараар улсын төсөвт 3,3 тэрбум төгрөгийн төлөвлөрүүлсэн нь өмнөх оноос 57,5 %-иар өссөн байна. Ийнхүү манай хамт олон нийгмийн томоохон хариуцлагатай компани болж,улс орныхоо эдийн засгийн хөгжилд зохих хувь нэмэр оруулж нийгмийн өмнө хүлээсэн үүргээ гүйцэтгэж байгаа нь манай ажилчид, инженер, менеже рүүдийн ажлын үр дүн, хувьцаа эзэмшигчдийн дэмжлэгийн үр дүн гэж дүгнэж байгаа тул та бүхэнд талархалаа илэрхийлье.

Үүний зэрэгцээ ноос, ноолуурын салбар дахь Монгол улсын тэргүүлэгч экспортлогчийн байх суурийг сүүлийн жилүүдэд хадгалсаар байгаа нь манай хамт олны хүчин чармайлтын үр дүн гэдгийг онцлон тэмдэглэхийг хүсч байна.

 **Тав. Хувьцаа эзэмшигчдийн тухай танилцуулах нь**

Өнөөдөр тус компанийн хувьцааг өнөөдөр 7424 хувьцаа эзэмшигч эзэмшиж байна. Хувьцааны 52.4%-ийг нэгдмэл сонирхолтой этгээд болох Эрч нийгэмлэгээр 19.99%, Ээрүүл нийгэмлэгээр 19.99-ийг эзэмшиж байгаа бөгөөд эдгээр нийгэмлэгүүдийн гишүүд нь АГ ХК болон КХ ХХК, түүний охин компаниудад ажилладаг ажилтнууд байна. ТУЗ-ийн дарга хувьцааны 12.4%-ийг эзэмшдэг. Эдгээр нэгдмэл сонирхолтой этгээүүд нь 1995-онд компанид болон МХБ,СЗХ-нд нэгдмэл сонирхолтой болох тухайгаа хууль журмын дагуу мэдэгдэж бүртгүүлсэн байгаа.

Компани өөрийн хувьцааны 3.2%-ийг халаасласан байна. Бусад 44.4%-ийн хувьцаа нь 7420 хувьцаа эзэмшигчдийн өмчлөлд байгаа болно.

**Зургаа. Ногдол ашгийн хуваарилалтын тухай.**

Тус компани 2015 онд нийт ашгийн 60%-иар нэгж хувьцаанд 33.00 төг буюу нийт 114.8 сая.төг-ийг, 2016 онд нийт ашгийн 50%-иар, нэгж хувьцаанд 17.82 төгрөг буюу нийт 62.0 сая.төг-ийг, 2017 онд нийт ашгийн 50%-иар нэгж хувьцаанд 21.33 төгрөг буюу нийт 74.2 сая.төг-ийг нийтдээ 251.0 сая.төг-ийг хуваарилаад байгаа бөгөөд 2018 оны 9 сараас хэтрүүлэхгүйгээр нийтад зарлан тараахаар бэлтгэж байна.

 **Долоо. Тайлант онд компанийн удирдлагуудаас хийж гүйцэтгэсэн гол гол ажлууд.**

* Охин компаниудын өмнө байсан гэрээ хэлэлцээр түншийн холбоотой ажилладаг компаниудын өмнө хүлээсэн үүргээ найдвартай биелүүлж тэдгээрийн тогтвортой хэвийн ажиллагаанд нь тус дэм үзүүлэх санхүүжилтийн олон арга хэлбэрийг ашиглан тулгамдаж буй асуудлуудыг шийдвэрлэж өгөх.
* Ажлын албаны харъяанд үйл ажиллагаа явуулдаг компаниудын ажлыг сар бүр дүгнэж, ажилтнуудыг урамшуулах, сайжруулах ажлын санамж гаргаж биелэлтийг дүгнэж урамшуулал, хариуцлага тооцож ажилласнаар компаниудын үйл ажиллагааг хэвийн, доголдол сааталгүй явуулсаар ирлээ.
* Өр авлагыг нь барагдуулахад бололцоотой бүх арга хэмжээг авч дүрмийн хүрээнд үйл ажиллагаагаа явуулж байна.

Улс орны эдийн засаг хүндрэлтэй, санхүүгийн нөөц бололцоо хязгаарлагдмал байгаа өнөөгийн нөхцөлд шинээр 211 хүнийг ажлын байраар хангаж 4 компанид 20 ажилтаныг дэвшүүлэн ажиллуулан, ажиллагсдынхаа цалин хөлсийг хугацаанд нь олгож байгаагийн дээр компаниудын дүнгээр ажилтнуудын ажлын үр дүнгээр шагнал урамшуулах, тэтгэмж, дэмжлэгийн арга хэмжээнд 100.0 гаруй сая.төг- ийг зарцууллаа.

**Найм. Цаашид хийх ажил:**

Компанийн 2018 оны үйл ажиллагааг дараахи үндсэн ажилд чиглүүлэхээр төлөвлөж байна.

1. Төв аймгийн Баян сумын нутаг дахь Шохойн ордны хөрс хуулалт,тэсэлгээ,олборлолтын үйл ажиллагааг явуулж борлуулалт хийж ашиг орлогыг нэмэгдүүлэх.
2. Компанийн сул чөлөөтэй байгаа газрыг түрээслүүлж,орлого нэмэгдүүлэх.
3. Үйлдвэрлэлийн компаниудын үйл ажиллагаа,үр ашгийг дээшлүүлэхэд

анхаарч үл хөдлөх хөрөнгө,газар зэргээ барьцаалж эргэлтийн хөрөнгийн зээл авахад нь дэмжлэг үзүүлэх.

Хувьцаа ззэмшигчдийн хурлаас гаргасан шийдвэрийг хэрэгжүүлэхийн тулд бүхийл бололцоогоо дайчлан ажиллах болно.

 Анхаарал тавьсанд баярлалаа.

 Гүйцэтгэх захирал Х.Хания